ہندوستان کے سکینڈ قونصلیٹ حرم امیر المومنین (ع) کی زیارت کی

ہندوستان کے سکینڈ قونصلیٹ کی حرم امیر المومنین (ع) میں زیارت کی غرض سے آمد۔

خبر کا کوڈ: ۴۲۷۳۳۳

تاریخ: ۰۶ تير ۲۰۱۷ - ۱۳:۵۰

رسا نیوز ایجنسی کی رپورٹ کے مطابق بغداد میں ہندوستان کے سکینڈ قونصلیٹ منوج سنگ نے ایک وفد کے ہمراہ زیارت امیر المومنین (ع) کا شرف حاصل کیا ۔

اس دوران وفد نے حرم کے جنرل سیکٹری حجت الاسلام سید نزار حبل المتین سے بھی ملاقات کی ۔

اس موقع پر جنرل سیکٹری نے عراق اور انڈیا کے تعلقات کو دیرینہ قرار دیا اور ھندوستان کے بانی گاندھی کو آزادی کا علمبردار گردانا ۔

قونصلیٹ  نے بھی اس زیارت کو نہایت قیمتی گردانا اور اس ملاقات کو ثمر آور قرار دیا۔

انہوں نے اپنے بیان میں کہا کہ انڈیا ایک بہت بڑی آبادی والا ملک ہے جس میں شیعوں کی بڑی تعداد زندگی گزارتی ہے جو کہ ہمارے لئے باعث شرف ہے ۔

آخر میں وفد نے حرم کی انتظامیہ اور جنرل سیکٹری کے حسن ضیافت پر شکریہ ادا کیا ۔ /۹۸۹/ف۹۴۰/